|  |  |
| --- | --- |
| ГРБОВИ ЗА МЕМОРАНДУМ | Srbská republika  Autonómna pokrajina Vojvodina  **Pokrajinský sekretariát vzdelávania, predpisov,**  **správy a národnostných menšín – národnostných spoločenstiev**  Bulvár Mihajla Pupina 16, 21 000 Nový Sad  T: +381 21 487 46 14, 487 40 36, 487 43 36  [ounz@vojvodinа.gov.rs](mailto:ounz@vojvodinа.gov.rs) |

|  |  |
| --- | --- |
| ČÍSLO: 003324741 2025 09427 004 001 000 001/5-1 | DÁTUM: 21. 10. 2025 |

Podľa čl. 15, 16 odsek 1 a 5 a 24 odsek 2 Pokrajinského parlamentného uznesenia o pokrajinskej správe (Úradný vestník APV č. 37/14, 54/14 ‒ iné uznesenie, 37/16, 29/17, 24/19, 66/20, 38/21 a 22/25), článku 23 odsek 1 a 4 Pokrajinského parlamentného uznesenia o rozpočte Autonómnej pokrajiny Vojvodiny na rok 2025 (Úradný vestník APV č. 57/24, 38/25 a 53/25 – opätovná bilancia), článku 8 Pravidiel o prideľovaní rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na financovanie a spolufinancovanie aktivít súvisiacich so zvýšením bezpečnosti objektov ustanovizní základného a stredného vzdelávania a výchovy na území Autonómnej pokrajiny Vojvodiny za rok 2025 – vykonávanie prác (Úradný vestník APV č. 40/25) a po ukončení Súbehu na financovanie a spolufinancovanie aktivít súvisiacich so zvýšením bezpečnosti objektov ustanovizní základného a stredného vzdelávania a výchovy na území Autonómnej pokrajiny Vojvodiny za rok 2025 – vykonávanie prác číslo 003324741 2025 09427 004 001 000 001 zo dňa 5. 8. 2025 (Úradný vestník APV číslo 40/25) pokrajinský tajomník vynáša

**ROZHODNUTIE**

**O ROZVRHNUTÍ ROZPOČTOVÝCH PROSTRIEDKOV POKRAJINSKÉHO SEKRETARIÁTU VZDELÁVANIA, PREDPISOV, SPRÁVY A NÁRODNOSTNÝCH MENŠÍN – NÁRODNOSTNÝCH SPOLOČENSTIEV NA FINANCOVANIE A SPOLUFINANCOVANIE AKTIVÍT SÚVISIACICH SO ZVÝŠENÍM BEZPEČNOSTI OBJEKTOV USTANOVIZNÍ ZÁKLADNÉHO VZDELÁVANIA A VÝCHOVY NA ÚZEMÍ AUTONÓMNEJ POKRAJINY VOJVODINY NA ROK 2025 – VYKONÁVANIE PRÁC**

**I.**

Týmto rozhodnutím sa určuje rozvrhnutie rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev **ustanovizniam základného vzdelávania a výchovy** podľa *Súbehu na financovanie a spolufinancovanie aktivít súvisiacich so zvýšením bezpečnosti objektov ustanovizní základného a stredného vzdelávania a výchovy na území Autonómnej pokrajiny Vojvodiny na rok 2025 –- vykonávanie prác, číslo 003324741 2025 09427 004 001 000 001 zo dňa 5. 8. 2025 (ďalej: súbeh)*.

**II.**

Súbehom sa určilo spolu **25 000 000,00** **dinárov** pre všetky stupne vzdelávania a v rámci toho **12 500 000,00** **dinárov** pre stupeň základného vzdelávania a výchovy.

Týmto rozhodnutím sa rozdeľujú finančné prostriedky pre ustanovizne základného vzdelávania a výchovy na území Autonómnej pokrajiny Vojvodiny v celkovej výške **12 500 000,00** dinárov.

Prostriedky sa schvaľujú ustanovizniam základného vzdelávania a výchovy (ďalej: užívatelia) v súlade s predloženou tabuľkou 1. ROZDELENIE PROSTRIEDKOV NA FINANCOVANIE A SPOLUFINANCOVANIE AKTIVÍT SÚVISIACICH SO ZVÝŠENÍM BEZPEČNOSTI OBJEKTOV USTANOVIZNÍ ZÁKLADNÉHO VZDELÁVANIA A VÝCHOVY NA ÚZEMÍ AUTONÓMNEJ POKRAJINY VOJVODINY NA ROK 2025 – VYKONÁVANIE PRÁC, ktorá je súčasťou tohto rozhodnutia.

**III.**

Prostriedky z bodu II. odsek 2 tohto rozhodnutia sú určené Pokrajinským parlamentným uznesením o rozpočte Autonómnej pokrajiny Vojvodiny na rok 2025, v osobitnom oddiele Pokrajinského sekretariátu vzdelávania, predpisov, správy a národnostných menšín – národnostných spoločenstiev (ďalej: sekretariát), a to: **7 889 000,00** **dinárov** na Program 2003 – Základné vzdelávanie, Programová aktivita 1006 – Modernizácia infraštruktúry základných škôl, funkčná klasifikácia 910, ekonomická klasifikácia 4631 – **Bežné transfery** iným úrovniam moci, zdroj financovania 01 00 – Všeobecné príjmy a rozpočtové príjmy a **4 611 000,00** **dinárov** na Program 2003 – Základné vzdelávanie, Programová aktivita 1006 – Modernizácia infraštruktúry základných škôl, funkčná klasifikácia 910, ekonomická klasifikácia 4632 – **Kapitálové transfery** iným úrovniam moci, zdroj financovania 01 00 – Všeobecné príjmy a rozpočtové príjmy, a prevedú sa užívateľom v súlade s prílevom finančných prostriedkov do rozpočtu AP Vojvodiny, resp. s likvidnými možnosťami rozpočtu.

**IV.**

Užívatelia sú povinní pri obstarávaní prác postupovať v súlade s ustanoveniami Zákona o verejnom obstarávaní a podzákonnými aktami upravujúcimi verejné obstarávanie.

**V.**

Sekretariát informuje užívateľov o rozvrhnutí finančných prostriedkov, ktoré sú určené týmto rozhodnutím.

**VI.**

Sekretariát prevezme záväzok voči užívateľom na základe písomnej zmluvy.

**VII.**

Toto rozhodnutie je konečné a nemožno sa proti nemu odvolať.

**VIII.**

Za výkon tohto rozhodnutia je zodpovedný Sektor pre hmotno-finančné úkony sekretariátu.

Rozhodnutie doručiť:

* Sektoru pre hmotno-finančné úkony sekretariátu

|  |
| --- |
| POKRAJINSKÝ TAJOMNÍK |
| Róbert Ótott |

|  |  |  |  |  |  |
| --- | --- | --- | --- | --- | --- |
| TABUĽKA Č. 1 – USTANOVIZNE ZÁKLADNÉHO VZDELÁVANIA | | | | | |
| **SÚBEH NA FINANCOVANIE A SPOLUFINANCOVANIE AKTIVÍT SÚVISIACICH SO ZVÝŠENÍM BEZPEČNOSTI ZARIADENÍ USTANOVIZNÍ ZÁKLADNÉHO A STREDNÉHO VZDELÁVANIA A VÝCHOVY NA ÚZEMÍ AUTONÓMNEJ POKRAJINY VOJVODINY NA ROK 2025 – VYKONÁVANIE PRÁC** | | | | | |
| **Por. č.** | **Názov žiadateľa** | **Obec** | **Miesto** | **Účel pridelených prostriedkov** | **Suma pridelených prostriedkov** |
| 1. | Základná škola Momčila Tapavicu | Srbobran | Nadalj | na financovanie vykonávania prác na hydrantovej sieti (inštalácia agregátu pre nezávislé napájanie siete) | 1 027 000,00 |
| 2. | Základná škola Józsefa Attilu | Apatin | Kupusina | na financovanie vykonávania prác bežnej údržby výstavby bezpečnostného plotu školy | 3 578 000,00 |
| 3. | Základná škola Sonje Marinkovićovej | Zreňanin | Zreňanin | na financovanie bežnej údržby – inštalácia 3D panelového plotu vo VO v Mihajlove | 823 000,00 |
| 4. | Základná škola Jovana Popovića | Čoka | Čoka | na financovanie rekonštrukcie školského plotu | 3 584 000,00 |
| 5. | Základná škola Jánosa Hunyadiho | Subotica | Čantavir | na financovanie bežnej údržby - montáž umelohmotného živého plotu na školský plot | 1 885 000,00 |
| 6. | Základná škola Jovana Jovanovića Zmaja | Kanjiža | Kanjiža | na financovanie realizácie bežných prác – výroba brány a oprava plotu vo VO v Adorjane | 569 000,00 |
| 7. | Základná škola Ivana Gorana Kovačića | Subotica | Subotica | na financovanie realizácie prác na bežnej údržbe výmeny podzemnej inštalácie vykurovania v škole | 1 034 000,00 |
|  |  |  |  |  | 12 500 000,00 |